hotchpotch/miracl-hf-unified huggingface dataset:
Ruutakasvit
Ruutakasvit (Rutaceae) on Sapindales-lahkoon kuuluva heimo. Heimoon kuuluu noin 900 lajia, jotka jaetaan noin 160 sukuun. Niiden koot vaihtelevat pensaista puihin.
Ruutakasvien tuoksu johtuu niiden sisältämistä furanokumariineista ja limonoideista. Puuaines on usein fluoresoivaa. Lehdet sijaitsevat usein vastakkaisesti ja ovat tavallisesti kerrannaisia, ja lehdykät ovat ehyt-, nyhä- tai harvemmin sahalaitaisia ja tavallisesti rauhaspilkkuisia. Kukat ovat usein kaksineuvoisia, 3–5-lukuisia ja sijaitsevat viuhkomaisissa kukinnoissa. Kukissa on yhdis- tai erilehtinen verhiö, tavallisesti 4 tai 5 terälehteä (teriö voi puuttuakin ja voi joskus olla yhdislehtinen) ja kukat ovat voimakastuoksuisia. Hetiö on kaksikiehkurainen ja palhot ovat enemmän tai vähemmän litteitä. Pohjuskehrä on huomiota herättävä ja sijaitsee sikiäimen tyvellä. Sikiäin on yksi-, muutama- tai monilehtinen ja enemmän tai vähemmän yhteenkasvanut, se sijaitsee joskus gynoforin päässä. Vartalo kiinnittyy sikiäimen tyveen ja sen päässä on laajentunut luotti. Kussakin emilehdessä on yksi tai kaksi siemenaihetta. Hedelmä on ruutakasveilla vaihteleva, monilla lajeilla hedelmäseinä eli perikarppi on rauhasten pilkuttama ja/tai hedelmä voi olla kuiva, syvään liuskainen ja avautuva. Siemenen on tavallisesti vailla endospermiä ja alkio on tavallisesti suora.
Heimo on levinnyt laajalle, enimmäkseen tropiikkiin.
Heimon 161 sukua sisältää 2070 lajia ja neljä alaheimoa:
1. Cneoroideae-alaheimon kasvit ovat puuvartisia. Kukissa on tavallisesti neljä tai viisi hedettä, ja litteiden palhojen tyvellä on lisäkkeet. Erillisiä emejä on 1–5. Hedelmä on kota, siivellinen luumarja tai tuppilo. Alaheimo kasvaa tropiikissa Pohjois-Australiaa myöten ja Välimerenmaissa, ja siinä on seitsemän sukua ja 35 lajia. Suurin suku on 20-lajinen "Spathelia".
2. Myös alaheimon Amyridoideae kasvit ovat puuvartisia. Se käsittää 113 sukua ja 1740 lajia trooppisessa vyöhykkeessä; jokunen laji kasvaa lauhkeilla alueilla. Runsaslajisimmat suvut ovat "Melicope" (235 lajia), limopuut ("Zanthoxylum", 225 lajia), bukot ("Agathosma", yli 150 lajia), "Boronia" (150 lajia), "Vepris" (80 lajia), "Acronychia" (48 lajia), "Conchocarpus" (45 lajia) ja lehakit ("Zieria", 45 lajia).
3. Alaheimossa Rutoideae on monivuotisia ruohoja, pensaita ja joitakin puita. Sukuja on seitsemän ja lajeja 87. Niistä enemmistö kuuluu "Haplophyllum"-sukuun, jossa on 66 lajia. Alaheimo kasvaa pohjoisessa lauhkeassa vyöhykkeessä ja tropiikissa; joitakin lajeja on eteläisessä Afrikassa, Etelä-Amerikasta alaheimo puuttuu.
4. Aurantioideae-alaheimoon kuuluu pensaita ja puita 26 suvussa. Lajeja on kaikkiaan 206, niistä 50 suvussa "Glycosmis", 40 suvussa "Amyris" ja 30 sitruspuiden suvussa ("Citrus"). Alaheimo on kotoisin Etelä-Aasiasta, Tyynenmeren alueelta ja Afrikasta.
Risteymäsuvut:
Shallow Water
Shallow Water on kylä Scottin piirikunnan eteläosassa läntisessä Kansasissa Yhdysvalloissa. Se sijaitsee Scott Cityn ja Garden Cityn välisen valtatien varrella, ja on Garden City Western Railwayn pohjoinen päätepiste.
Shallow Wateriin perustettiin postitoimisto 13. tammikuuta 1913. Se suljettiin 31. lokakuuta 1957. Alun perin Garden City, Gulf & Northern Railwayn rakentama rautatielinja kaupunkiin valmistui 1909, ja ensimmäinen matkustajajuna saapui kaupunkiin 30. joulukuuta.
Ernst-Happel-Stadion
Itävallan jalkapallomaajoukkue pelaa suurimman osan kotiotteluistaan stadionilla. Stadion ei ole varsinaisesti minkään seurajoukkueen kotikenttä. Siellä on kuitenkin viime vuosina pelattu joitakin Rapid Wienin ja Austria Wienin välisiä paikallisotteluita. Lisäksi Rapid pelasi syksyllä 2005 Mestarien liigan ottelunsa stadionilla.
Pioneer Railcorp
Pioneer Railcorp (alun perin Pioneer Railroad Company, Inc.) on yhdysvaltalainen alueellisten rautatieyhtiöiden holding-yhtiö. Yhtiön kotipaikka on Peoria Illinois'ssa. Yhtiö omistaa kaikkiaan 16 alueellista rautatietä kymmenessä osavaltiossa. Yhtiön perusti tammikuussa 1986 Guy L. Brenkman.
Yhtiön rataverkko muodostuu yhteensä 535 mailista (860 km) rautatietä, jotka ovat yhteydessä toisiinsa vain muiden rautatieyhtiöiden omistamien ratojen kautta. Yhtiöllä on noin 250 eri asiakasta, ja yhtiön kalustoon kuuluu 90 veturia ja yli 1 200 vaunua.
Kuopion yliopiston ylioppilaskunta
Kuopion yliopiston ylioppilaskunta (KYY) oli toiminnassa vuosina 1972–2009. Ylioppilaskunnan nimi oli alkuvuosina Kuopion korkeakoulun ylioppilaskunta (Kukko). Ylioppilaskunnan virallinen vuosipäivä oli 19. syyskuuta.
Kuopion yliopiston ylioppilaskunta lakkasi Joensuun yliopiston ylioppilaskunnan (JoYY) ja emoyliopistojensa tavoin olemasta vuoden 2010 alussa, kun uusi Itä-Suomen yliopisto ja Itä-Suomen yliopiston ylioppilaskunta (ISYY) aloittivat virallisesti.
Ylioppilaskunnan ylin päätävä elin oli 25-jäseninen edustajisto, joka valittiin parittomien vuosien marraskuun alussa pidettävin vaalein kaksivuotiskaudeksi. Edustajisto valitsi vuosittain hallituksen hoitamaan ylioppilaskunnan toimintaa. Ylioppilaskunnan hallituksessa oli puheenjohtajan lisäksi 5-8 jäsentä. Ylioppilaskunnan sääntöjen mukaan hallituksessa tuli olla koulutuspoliittisista, sosiaalipoliittisista, kansainvälisistä ja vapaa-ajan asioista vastaavat jäsenet. Vuosittaisen toiminnan linjat ja talous määriteltiin toimintasuunnitelmassa ja talousarviossa, jotka edustajisto vahvistaa. KYY:llä oli kymmenen työntekijää ja sen liikevaihto oli hiukan alle puoli miljoonaa euroa vuodessa.
Ylioppilaskunta julkaisi omaa lehteä, Kuopion ylioppilaslehti Stimulusta. Ylioppilaskunta omisti KYY-yhtiöt Oy:n, joka aloitti toimintansa vuonna 2003 ja ajettiin alas 2007. Ylioppilaskunta valitsi vuosittain Uitettavan proffan, joka paljastettiin vapunaattona Kuopion torilla, jossa hänet heitetään uimaan Velj'mies-patsaan altaaseen. Proffa on heitetty altaaseen vuodesta 1974.
Ylioppilaskunnan jäsenmaksu oli 109 euroa.
Kuopion yliopiston ylioppilaskunnan värit olivat musta ja savonkeltainen. Värit näkyvät ylioppilaskunnan virallisessa tunnuksessa, kunta- ja kunnianauhassa, pöytästandaarissa ja lipuissa. Ylioppilaskunnan tunnus on punottu keltamustanauha, joka kulkee ylioppilaslakin kuvun valkoisen osan poikki. Nauhan saa osallistuttuaan sivistykseen vihkimiseen vapun aattona. Lakissa pidetään kuitenkin lyyraa.
Ylioppilaskunnan lyhenteestä KYY:sta ylioppilaskunta on ottanut käärmeen merkikseen lippuihin ja ylioppilaskunnan kunniamerkkeihin. Ylioppilaskunnan merkkejä ovat kunnia-, ansio-, hallituksen- ja pienoismerkki. Ylioppilaskunnan lippuja ovat salkolippu, kulkuelippu ja isännänviiri.
Ylioppilaskunnan sääntömääräiset kerhot olivat:
Ylioppilaskunnassa toimivat lisäksi seuraavat kerhot:
Garden Cityn lentoasema
Garden Cityn lentoasema on julkinen lentoasema 13 kilometriä kaakkoon Garden Cityn kaupungista Finneyn piirikunnassa läntisessä Kansasissa.
Lentokentällä on kaksi kiitotietä. Kenttää käytetään pääasiassa yleisilmailutarkoituksiin, mutta myös kaupalliset lentoyhtiöt liikennöivät kentälle.
Garden Cityyn liikennöivät kaupalliset lentoyhtiöt (suluissa määränpäät):
Ramachandran-kuvaaja
Ramachandran-kuvaaja (eli Ramachandran-diagrammi, phi-psi-kuvaaja tai kiertokulmadiagrammi) kuvaa proteiinin pääketjun φ (phi)-kiertokulmia ψ (psi)-kiertokulmiin nähden. Kuvaajan x-akselilla on φ-kulmat ja y-akselilla ψ-kulmat. Kuvaajan kehitti intialainen Gopalasamudram Narayana Ramachandran.
Ramachandran-kuvaajasta nähdään esimerkiksi proteiinin sisältämiä sekundäärirakenteita, sillä eri sekundäärirakenteet (alfa-kierre ja beta-laskos) sijoittuvat eri kohtiin Ramachandran -kuvaajaa. Kuvaajan avulla voidaan myös arvioida kolmiulotteisesti mallinnetun proteiinimallin onnistuneisuutta.
Eri aminohapot näkyvät Ramachandran-kuvaajassa eri tavalla rakenne-erojensa vuoksi. Pienimpien aminohappojen glysiinin ja alaniinin lyhyillä sivuketjuilla on suuri kiertymismahdollisuus, ja niiden sijoittuminen Ramachandran kuvaajassa vaihtelee. Proliini taas on konservatiivisin sijoittumisessaan kuvaajaan.
WHL
Western Hockey League syntyi vuonna 1952 Pacific Coast Hockey Leaguen ja Western Canada Senior Hockey Leaguen yhdistyttyä.
WHL laajeni nopeasti Yhdysvaltojen länsirannikon suuriin kaupunkeihin kuten Los Angelesiin ja San Franciscoon. 
WHL:n laajeneminen aiheutti pelkoa National Hockey Leaguessa, ja tästä seurasikin vuonna 1966 NHL:n suuri laajennus.
Vuonna 1974 WHL ei pystynyt enää kilpailemaan NHL-liigaa sekä uutta World Hockey Association -liigaa vastaan ja joutui lopettamaan toimintansa.
College
College (latinan sanasta "collegium") on englanninkielisissä maissa useista eritasoisista oppilaitoksista käytetty termi.
Yhdysvalloissa collegeiden tutkinnot ovat korkeintaan alempia korkeakoulututkintoja (bachelor), ja yhden oppilaitoksen pääainevalikoima on suppeampi kuin yliopistossa, mutta kielenkäytössä sana "college" viittaa myös yliopistoihin.
Britanniassa collegeiksi kutsutaan useita toisistaan poikkeavia oppilaitoksia tai niiden osia. Yleisimmin sanalla college kuitenkin viitataan joko yliopistoa edeltävään oppilaitokseen tai suurimpien ja arvostetuimpien yliopistojen eri kampuksiin (esim. King's College tai University College London, jotka ovat molemmat itsenäisiä osia University of Londonin yliopistoa). Joissain tapauksissa arvostetuimpia ala- tai yläkouluja saatetaan kutsua collegeiksi, tämä on kuitenkin vain käytössä koulun nimessä eikä tarkoita, että oppilaitos itsessään olisi college-tasoinen.
Kanadan colleget vastaavat opistoa tai ammattikorkeakoulua: ne tähtäävät selvemmin ammattiopintoihin kuin yliopistot. Jotkut koulutusohjelmat kestävät korkeintaan vuoden, toiset kaksi tai kolme vuotta.
Australiassa college on yliopistoa pienempi korkeakoululaitos, joka voi olla joko itsenäinen tai jonkin yliopiston alainen.
Irlannissa termi "college" tarkoittaa likimain kaikkia korkeamman asteen opintoja.
Ranskan kielen sana "collège" tarkoittaa Ranskassa noin 12-15-vuotiaille suunnattua pakollista koulua, joka vastaa Suomen peruskoulun yläluokkia.
Outsiders – kolmen jengi
Outsiders – kolmen jengi ("The Outsiders") on Francis Ford Coppolan ohjaama elokuva vuodelta 1983. Se perustuu S. E. Hintonin romaaniin "Me kolme ja jengi". Elokuva kertoo Ponyboy Curtisin elämästä hänen paetessaan ystävänsä Johnny Caden kanssa kaupungin hälinää.
Elokuvan jatkoksi Coppola tuotti 1980-luvun lopulla televisiosarjan "The Outsiders", jonka pilottijakso julkaistiin Suomessa samannimisenä VHS-videona. Heti tämän elokuvan jälkeen Coppola ohjasi toisen Hintonin romaaniin perustuvan nuorisokuvauksen, "Taistelukalan" (1983).
Ponyboy Curtis on 14-vuotias rasvaletti. Hän elää veljiensä Darrel "Darry" Curtisin ja Sodapop Curtisin kanssa kaupungissa, jossa snobbarit ja rasvaletit hyökkäilevät toistensa kimppuun. Eräänä päivänä Ponyboy nukahtaa tyhjälle tontille ja herää myöhään. Hän menee kotiin, jossa isoveli Darry odottaa häntä ja suuttuu hänen oltuaan pitkään poissa. Darry lyö Ponya ja tämä lähtee pakomatkalle Johnnyn kanssa. He pysähtyvät puistossa ja tapaavat siellä viisi snobbaria. Snobbarit yrittävät hukuttaa Ponyn suihkulähteeseen mutta Johnny puukottaa peloissaan yhden snobbareista hengiltä pelastaen Ponyn, minkä vuoksi he lähtevät karkuun poliiseja kaverinsa, vankilassakin olleen Dallas "Dally" Winstonin neuvomaan piilopaikkaan.
"Video-oppaassa" vuodelta 1994 Bello Romano luonnehtii elokuvaa tyylitellyksi, fantasiamaiseksi ja vaisuksi ja antaa sille kolme tähteä viidestä, mikä vastaa sanallista arviota ”hyvä”.
Henkiparannus
Henkiparannus () tai uskollaparannus () on parannusmenetelmä, jossa tukeudutaan rituaaleihin tai yliluonnollisiin voimiin. Henkiparannusta ei ole pystytty tieteen keinoin todentamaan. Siksi sen katsotaan olevan näennäistieteeseen kuuluva paranormaali ilmiö.
Kristinuskossa paranemisihmeillä on monesti ollut keskeinen sija, koska jo Jeesuksen väitetään parantaneen useita ihmisiä yliluonnollisin menetelmin. Joissain paikoissa, kuten katolisen kirkon suositussa pyhiinvaelluspaikassa Lourdesissa, väitetään tapahtuvan erityisen paljon paranemisihmeitä. Paranemisihmeet kuuluvat olennaisena osana myös armolahjoja korostavien karismaattisten suuntien oppeihin. Tunnettujen helluntailaisten ja karismaattisten parantajien joukkoon lukeutuu Niilo Yli-Vainio.
Henkiparantajina toimivat myös jotkut meediot, kuten Rosemary Altea ja Suomessa Johanna Broman.
Lääketiede tuntee spontaanin remission ja spontaanin regression käsitteet. Spontaanissa remissiossa oireet lievittyvät odottamatta, hoidosta riippumatta, kun spontaanissa regressiossa sairaus paranee itsestään kokonaan. Ilmiö on kiinnostanut niin lääkäreitä ja tiedemiehiä kuin yliluonnollisen tutkijoitakin.
Niinkin vakava sairaus kuin parantumattomana pidetty syöpä päättyy joskus spontaaniin remissioon tai regressioon. Monet alkavat syöpätaudit paranevat itsestään ja jäävät havaitsematta parantuneen elinaikana, mutta huomiota herättävät erityisesti ne äärimmäisen harvat tapaukset, joissa pitkälle edennyt syöpä alkaa itsestään parantua. Tällaisiakin tapauksia on dokumentoitu ja tutkittu jonkin verran. Pahanlaatuisen kasvaimen eli syöpäkasvaimen spontaanin regression syy on yhä tuntematon. Ilmiölle on kuitenkin tarjottu erilaisia selityksiä. Mahdollisesti ihmisen oma immuunijärjestelmä kykenee tuhoamaan jotkin kasvaimet.
Walnut Grove
Walnut Grove on seuraavien Yhdysvalloissa ja Kanadassa sijaitsevien paikkakuntien nimi:
Euroclear Finland
Euroclear Finland Oy (aiemmin Suomen Arvopaperikeskus Oy) hoitaa Suomessa arvo-osuusjärjestelmää ja siihen liittyviä tehtäviä. Arvopaperikeskuksen asiakkaita ovat arvopapereiden liikkeeseenlaskijat, arvopaperimarkkinoilla toimivat pankit ja sijoituspalveluyritykset sekä yksittäiset sijoittajat (tietopalvelut ja ilmaisrekisteripalvelut).
Suomen Arvopaperikeskus Oy siirtyi belgialaisen Euroclearin omistukseen marraskuussa 2008 toteutuneessa yrityskaupassa. Tämän seurauksena yhtiön toiminimeksi muutettiin 2.2.2009 alkaen Euroclear Finland Oy. Euroclear hoitaa arvopaperikeskustoimintaa Ranskassa, Belgiassa, Hollannissa, Isossa-Britanniassa, Irlannissa, Suomessa ja Ruotsissa.
Euroclear Finlandista saa kuka tahansa tietoa pörssiyhtiöiden omistajista, ns. hallintarekisteröityjä ulkomaalaisomistajia lukuun ottamatta. Esimerkiksi lehtien palstoilla ajoittain näkyvät tiedot eri henkilöiden arvo-osuusomistuksista on saatu pääsääntöisesti Arvopaperikeskuksesta. Tietoa saa myös yhtiöiden sisäpiiriin kuuluvista henkilöistä, heidän omistuksistaan ja niissä tapahtuneista muutoksista. Tiedot ovat vapaasti katsottavissa Euroclear Finlandin ylläpitämästä NetSire -palvelusta.
Arvopaperikeskuksen toimintaa säätelevät mm. laki arvo-osuusjärjestelmästä (826/1991), laki arvo-osuustileistä (827/1991), arvopaperimarkkinalaki (495/1899 ) ja osakeyhtiölaki (734/1978). Euroclear Finlandin harjoittamaa selvitystoimintaa valvoo Finanssivalvonta.
Arvopaperikeskuksen tehtävät voidaan jaotella seuraavasti:
Abel (Tanska)
Abel (n. 1218–1252) oli Tanskan kuninkaana vuosina 1250–1252. Hän oli kuningas Valdemar II Sejrin poika ja nousi valtaistuimelle kukistettuaan veljensä Eerik IV Plovpenningin. Hän kuoli sotaretkellä friisiläisiä vastaan.
Abel syntyi luultavasti vuonna 1218, ja hänet nimitettiin Slesvigin herttuaksi 1232. Hän avioitui vuonna 1237 Holstenin kreivin tyttären Mechtilden kanssa. Kun Abelin isä kuoli ja valtaan nousi hänen veljensä Eerik, alkoivat veljesten väliset vihamielisyydet. Kiista huipentui vuonna 1246, kun Abel hyökkäsi veljeään vastaan lankojensa tukemana. Hänen onnistui kukistaa Erik vihdoin vuonna 1250.
Eerik vangittiin ja luovutettiin vihamiestensä käsiin, jotka surmasivat hänet. Abel joutui vannomaan kahdenkymmenenneljän aatelismiehen ("dobbelt tylvter-ed") kanssa, ettei hänellä ollut mitään tekemistä Eerikin kuoleman kanssa, ennen kuin hänet voitiin kruunata 1. marraskuuta 1250. Epäilys veljensurmasta kuitenkin jäi, ja kansan suussa syntyi sanonta "Abel af navn, Kain af gavn" eli "Abel nimeltään, Kain ansioltaan".
Hänen lyhyt hallituskautensa osoittautui onnistuneeksi, ja sen aikana vallitsi rauha ja kauppa Hansakaupunkien kanssa kasvoi. Abel kaatui sotaretkellä friisejä vastaan 1252. Hänen seuraajakseen tuli hänen nuorempi veljensä Kristoffer I. Hänen leskensä avioitui 1261 Birger Jaarlin kanssa. Legendan mukaan Abel kummittelee Slesvigin tuomiokirkossa. Abelin ja Erikin veljesviha on aiheena Oehlenschlägerin tragediassa "Erik og Abel."
Arçan piiri
Arskin eli Arçan piiri (, tataariksi Арча районы, "Arça rayonı") on paikallinen itsehallintoalue Tatarstanin tasavallassa Venäjällä. Se sijaitsee tasavallan luoteisosassa Marin tasavallan vastaisella rajalla. Vuonna 1930 perustetun piirin pinta-ala on 1 844 neliökilometriä ja asukkaita on 51 000 henkeä (vuonna 2009).
Piirin hallinnollinen keskus on Arskin kaupunki. Sen lisäksi siihen kuuluu 29 maalaiskuntaa: Apazovo, Janga-Sala, Katšelino, Kazanbaš, Košlautš, Kuperbaš, Nalasa, Novyi Kiner, Novyi Kišit, Novyi Kyrlai, Nusa, Sikertan, Siza, Sjurda, Smak-Korsa, Sredni Pšalym, Srednije Aty, Srednjaja Korsa, Staroje Tšurilino, Staryi Ašit, Staryi Kyrlai, Šurabaš, Šušmabaš, Taškitšu, Tjubjak-Tšekurtša, Urnjak, Utar-Aty, Utšili ja Veneta.
Väestöstä 92,7 % on tataareja, 6,3 % venäläisiä ja 0,5 % mareja.
Piirin kautta kulkee Kazanin ja Iževskin välinen rautatie sekä Kazanin ja Kirovin välinen maantie.
Tärkein elinkeino on maatalous, joka on keskittynyt maidon ja lihan tuotantoon sekä viljakasvien ja perunan viljelyyn. Seudulla on elintarvike- ja metsäteollisuutta.
Nähtävyyksiä ovat Arskin kirjallisuus- ja taidemuseo, seudulle syntyneelle runoilija Ğabdulla Tuqaylle omistettu museo Novyi Kyrlain kylässä sekä Arskin opettajaopiston aapismuseo.
Piirilehtenä ilmestyy tataarin- ja venäjänkielinen "Arça häbärläre – Arski vestnik".
Walnut Grove (Minnesota)
Walnut Grove on kaupunki Redwoodin piirikunnassa Minnesotassa Yhdysvalloissa. Vuoden 2000 väestönlaskennan mukaan kaupungin asukasluku oli 599.
Paikkakunta tunnetaan parhaiten kirjailija Laura Ingalls Wilderin kotipaikkana sekä televisiosarjan "Pieni talo preerialla" tapahtumapaikkana. Wilderin lapsuudesta ja nuoruudesta kertovan kirjasarjan teoksen "Luumujen poukama (On the Banks of Plum Creek)" tapahtumat sijoittuvat Walnut Groven kaupunkiin. Kaupungissa on nykyisin Laura Ingalls Wilderille omistettu museo.
Kaupunki sijaitsee Mankaton ja Rapid Cityn välisen rautatien ja valtatien varrella.
United States Census Bureaun mukaan kaupungin kokonaispinta-ala on 2,7 km². Vesialueita ei ole.
Vuoden 2000 väestönlaskennan mukaan kaupungin alueella asui 599 henkilöä 291 taloudessa. Perheitä oli 178. Väestötiheys oli 222,4 asukasta/km². Kaupungin alueella oli 341 asuntoa; tiheys oli 126,6 asuntoa/km².
Väestön etninen koostumus oli väestönlaskennan mukaan seuraava: 97,66 % valkoihoisia, 0,67 % afroamerikkalaisia, 0,17 % intiaaneja, 0,17 % aasialaisia sekä 1,17 % Tyynenmeren saarilta. 0,17 % ihmisistä kuului kahteen tai useampaan etniseen ryhmään.
Kaupungissa on 291 taloutta, joista 21,3 prosentissa asui alle 18-vuotiaita lapsia. Avioparien muodostamia talouksia oli 53,3 prosenttia, 6,5 prosentissa talouksista perheenpää oli nainen. 38,8 prosenttia talouksista ei ollut perheitä . Talouksista 36,4 prosenttia oli yhden hengen talouksia, ja 22,7 prosentissa talouksista asui yksin yli 65-vuotias. Ruokakunnan keskimääräinen koko oli 2,06 henkeä ja perheiden keskimääräinen koko 2,67 henkeä.Asukkaiden iän mediaani oli 46 vuotta. Jokaista sataa naista kohti kaupungissa asui 89,6 miestä, ja jokaista sataa yli 18-vuotiasta naista kohti oli 90,2 miestä.
Talouksien tulojen mediaani oli 24 013 dollaria ja perheiden tulojen mediaani 34 167 dollaria. Miesten vuotuisten tulojen mediaani oli 24 750 dollaria ja naisten 20 192 dollaria. Keskimääräiset vuotuiset tulot asukasta kohti olivat 15 637 dollaria. Noin 5 prosenttia perheistä ja 9,6 prosenttia koko väestöstä eli köyhyysrajan alapuolella.
Nintendo Research &amp; Development 1
Nintendo Research and Development 1 (R&D1) on vanhin Nintendon sisäinen kehitysryhmä. Se luotiin Nintendon siirtyessä videopelimarkkinoille, ja sen johtajana aloitti Gunpei Yokoi. Vuonna 1986 osa kehittäjistä jätti R&D1:sen perustaakseen Intelligent Systemsin, josta tuli pian Nintendon ensimmäisen osapuolen (first-party) kehittäjä. Tunnetuksi R&D1 on tullut kehittämästään Game Boysta. Yokoin erottua vuonna 1996 tiimin johtoon nouwi Takeshiro Izushi.
R&D1 kehitti pelejä vuoteen 2005, kunnes Nintendon uusi toimitusjohtaja Satoru Iwata uudisti jaostojen rakennetta sijoittamalla kaikki sisäiset kehitystiimit Nintendo Entertainment Analysis and Developmentin alle.Laitetta ei ole julkaistu Japanin ulkopuolella.
Vancouver Millionaires
Vancouver Millionaires oli Pacific Coast Hockey Associationia pelannut jääkiekkojoukkue. Se perustettiin vuonna 1911 ja vaihtoi nimeä vuonna 1922. Joukkue pelasi "Vancouver Maroons" -nimellä ensin kaksi kautta PCHA:ta, kunnes vuonna 1924 se siirtyi Western Canada Hockey Leagueen.
Vancouver Millionaires voitti Stanley Cupin kertaalleen kaudella 1914–1915 ja pelasi finaalissa kolmasti sen jälkeen vuosina 1917-1918, 1920-1921 ja 1921-1922.
Ásgeir Ásgeirsson
Ásgeir Ásgeirsson (s. 13. toukokuuta 1894, k. 15. syyskuuta 1972) oli Islannin toinen presidentti 1952–1968.
Ásgeir valmistui teologiksi Islannin yliopistosta Reykjavíkissa 1915 ja toimi aluksi seminaarinopettajana ja sitten pankkialalla. Hän avioitui 1917 Dóra Þórhallsdóttirin kanssa, joka oli entisen Islannin piispan Þórhallur Bjarnarsonin tytär. Dóra Þórhallsdóttirin veli Tryggvi Þórhallsson oli Islannin pääministeri 1928–32.
Ásgeir valittiin Islannin parlamenttiin alltingiin vuonna 1923 edistyspuolueen ehdokkaana. Hän toimi valtiovarainministerinä 1931–1934 ja samanaikaisesti pääministerinä 1932–1934. Hän erosi edistyspuolueesta 1934 ja liittyi sosiaalidemokraattiseen puolueeseen. Kansanedustajana Ásgeir oli vuoteen 1952, jolloin hänet valittiin presidentiksi.
Ásgeir valittiin Islannin toiseksi presidentiksi 1952. Vaalit jouduttiin pitämään ennenaikaisesti edellisen presidentin Sveinn Björnssonin kuoleman takia. Vaikka Ásgeirin merkittävimmällä vastaehdokkaalla Bjarni Jónssonilla oli takanaan hallituspuolueiden tuki, Ásgeir voitti vaalit.
Hänet valittiin uudelleen virkaansa vuosina 1956, 1960 ja 1964. Heti hänen neljännen kautensa alettua hänen puolisonsa Dóra Þórhallsdóttir kuoli leukemiaan. Vuonna 1968 Ásgeir päätti olla pyrkimättä enää presidentiksi. Hänen vävynsä Gunnar Thoroddsen pyrki presidentiksi 1968, mutta vastoin ennakko-odotuksia Kristján Eldjárn voitti vaalit.
Ásgeir tunnettiin hiljaisena mutta suorasukaisena esiintyjänä. Hän oli ilmeisesti ensimmäinen, joka luopui tavasta puhutella Pohjoismaiden kuninkaallisia majesteetiksi: vieraillessaan Norjassa hän aloitti puheensa sanoilla ”Herra kuningas”.
Toronton yliopisto
Toronton yliopisto () Toronton kaupungissa, Ontarion provinssissa, on Kanadan suurin, julkinen yliopisto. Se perustettiin 15. maaliskuuta vuonna 1827 "King’s College" -nimisenä. Se oli aluksi brittien siirtomaahallinnon ja Englannin kirkon ohjauksessa, mikä vähesi yliopiston suosiota. Kirkollinen kytkentä purettiin vuoden 1849 lopussa ja yliopisto sai nykyisen nimensä vuoden 1850 alussa.
Sillä on yli 85 000 koko- tai osa-aikaista opiskelijaa kolmella kampuksellaan, ja se työllistää opetusassistentit mukaanluettuna yli 20 000 henkilöä. Lukuvuonna 2016–2017 yliopistolle oli kirjoittautunut yhteensä 88 766 opiskelijaa, joista 71 314 oli kanadalaisia ja 17 452 ulkomaalaisia opiskelijoita. Erityisesti kiinalaisia opiskelijoita on yliopistoon hakeutunut runsaasti (yli 10 000).
Toronton yliopisto on yksi Pohjois-Amerikan eniten tutkimustyötä harjoittavista yliopistoista. Sen sijoitus kansainvälisissä yliopistorankingeissa on korkea. Esimerkiksi Shanghain Jiao Tong -yliopiston rankingissa yliopisto sijottui vuonna 2016 maailmanlaajuisesti sijalle 27 ja Times Higher Educationin listalla sijalle 22. Muun muassa neljä Kanadan pääministeriä ja kaksi kenraalikuvernööriä ovat opiskelleet Toronton yliopistossa. Kanadan yliopistoista Toronton yliopistosta on myös valmistunut eniten Nobel-palkittuja henkilöitä.
Yliopistossa on 15 tiedekuntaa:
Ken Ring
Kenneth Kiprono Ring (s. 29. tammikuuta 1979 Upplands-Bro, Ruotsi), tunnetaan paremmin taiteilijanimellään Ken Ring, on ruotsalainen rap-muusikko.
Ken Ring syntyi Keniassa, mutta varttui Hässelbyssä Tukholman kaupunginosassa. Ken Ring tuli yleisöntietoisuuteen "Mamma" -kappaleensa avulla. Kappale käsittelee Kenin äitiä Rebeckaa, joka kuoli syöpään Kenin ollessa 14-vuotias. Ken Ring on esiintynyt Tukholman Vattenfestivalen -festivaaleissa ja tehnyt yhteistyötä muun muassa norjalaisen rap -tuottaja Tommy Teen kanssa.
Tsuba
Tsuba () on japanilaisissa aseissa, kuten katanassa, tachissa ja naginatassa, käytetty kädensuoja. Muiden väistimien tavoin sen tarkoitus on varjella miekkakättä vastustajan iskuilta sekä estää käden liukuminen terälle vedon ja miekkailun aikana.
Kuten miekanterätkin, aidot tsubat valmistettiin erityisellä huolellisuudella ja näyttävän koristelunsa ansiosta ne lukeutuvat miekkojen osista arvokkaimpiin. Näin ollen ne olivat aikoinaan Japanissa perhekalleuksia, jotka sukua edustavine tunnuksineen kulkeutuivat sukupolvelta toiselle. Nykyään ne ovat myös merkittäviä japanilaisperäisiä keräilytavaroita.
Tsubat voidaan pääosin jakaa kahteen kategoriaan materiaaliensa perusteella: rautaiset kuuluvat niin kutsuttuun "tetsu"-ryhmään ja pehmeistä metalleista valmistetut tsubat tunnetaan taas nimellä "kinko". Kinko-tyypin tsubat koostuvat lähinnä eri kupariseoksista, joihin lukeutuvat muun muassa "shakudō" (kupari-kulta) ja "shibuichi" (kupari-hopea).
Useimmiten tsuban muoto on pyöreä, mutta se toisaalta vaihtelee sepän tyylistä riippuen. Eräs tunnetuimmista ei-pyöreistä tsubista on Miyamoto Musashin miekassa ollut kahdesta soikiosta koostunut väistin.
Salaseura
Salaseura on seura, joka edellyttää jäsentensä pitävän salassa tietyt järjestön toiminnot, kuten initiointiriitit ja muut seremoniat. Järjestön jäsenten voidaan vaatia kieltämään tai pitämään salassa jäsenyytensä, ja salaisuuksien pitämisestä saatetaan vaatia vala. Jo alkukantaisissa yhteisöissä oli salaseuroja. Vanhat salaseurat ovat sukulaisuuteen tai syntyperään perustuvia, yleensä miesten seuroja, joilla on omat arvojärjestyksensä, omat rituaalinsa, salaiset tunnuksensa ja jäseniä sitovat normit. Salaseurat voivat olla joko uskonnollisia tai puhtaasti maallisia.
Jo antiikin Kreikasta alkaen salaseurat ovat herättäneet monenlaisia epäluuloja seuroihin kuulumattomissa. Salaseurat ovat olleet erilaisten salaliittoteorioiden lähteenä.
Tunnetuimpia salaseuroja tai sellaisiksi joskus kutsuttuja ovat muun muassa vapaamuurarit, ruusuristiläiset, Ku Klux Klan, Temppeliherrain ritarikunta, Illuminati, carbonari, Skull and Bones, Ordo Templi Orientis, Hermetic Order of the Golden Dawn, Bilderberg-ryhmä, sekä monet rikollisjärjestöt kuten mafia, yakuza ja triadit.
Salaseurat ovat tärkeässä osassa monissa fiktiivisissä teoksissa, kuten:Siionin veljeskunta on tunnetuimpia kuvitteellisia salaseuroja.
Montreal Wanderers
Montreal Wanderers oli yksi viidestä National Hockey Leaguen perustajaseurasta. Joukkue pelasi vain kuusi ottelua NHL:ssa ja hävisi kaikki paitsi yhden. 2. tammikuuta 1918 Wanderersien kotihalli paloi ja joukkue lopetti toimintansa.
Ennen NHL:n syntymistä joukkue pelasi Federal Amateur Hockey Leaguea vuodet 1903-1905, Eastern Canada Amateur Hockey Associationia vuodet 1906–1909 ja National Hockey Associationia vuodet 1909–1917. Joukkue voitti näiden kausien aikana Stanley Cupin seitsemän kertaa.
Ismo Apell
Ismo Otto Ensio Apell (s. 9. maaliskuuta 1968 Kiuruvesi) on suomalainen näyttelijä ja ohjaaja. Hän valmistui Teatterikorkeakoulusta 1991 ja tuli tunnetuksi tv-sarjasta "Puhtaat valkeat lakanat".
Apell on perustajajäsen, toimitusjohtaja ja toinen osakas koulutus-, ohjelma-, mainonta- ja tapahtuma- sekä teatterituotantopalveluja tarjoavassa "Tuotantotalo Turpatalli Oy":ssä, joka perustettiin vuonna 2008 "Karjalan kunnailla" -televisiosarjan kuvausten yhteydessä Kontiolahdella. Kuopiossa päämajaansa pitävä Turpatalli toimii valtakunnallisesti.
Turpatalli jatkoi Apellin aiemman yrityksen, "Mela & Meisseli Oy":n, veneilypalveluiden rinnalla aloittamaa ohjelmapalvelutoimintaa. Apell myi Mela & Meisselin osakkeet vuonna 2011.
Apell palasi Helsingistä kotiseudulleen Kiuruvedelle vuonna 2004. Hän asuu nykyään Kuopiossa ja hänellä on kuusi lasta. Hänet valittiin kuntavaaleissa 2017 Kuopion kaupunginvaltuustoon keskustan listalta.
Ismo Apell on tuttu muun muassa MTV3:n sketsisarjasta "Paristo", draamasarjasta "Puhtaat valkeat lakanat", jossa Apell nähtiin Veijo Salmen roolissa ja TV2:lla sarjasta "Meidän jengi", jossa hän näytteli Jari Willgreniä, "Lehmän vuosi", jossa hänet nähtiin Lasse Sjöbergin roolissa, "Pertsa ja Kilu", jossa hän näytteli Paavolaa, "Tahdon asia", jossa hän näytteli Veikko Rastilaa sekä "Karjalan kunnailla", jossa hän näytteli Keijo Sahiojaa. Vuoden 2007 alusta Apell juonsi "Jeopardy" -tietovisailun Suomen versiota Nelosella.
Apell näytteli Tampereen Työväen Teatterissa menestysmusikaalissa "Vuonna -85" sekä Jaakko Teppo-musikaalissa "Onnen kerjäläiset", joka sai ensi-iltansa 26. marraskuuta 2009 Tampere-talossa. Vuonna 2011 Ismo näytteli Porthosia rock-komedia musikaalissa "Muskettisoturit".
Apell on paitsi käsikirjoittaja - hän oli muun muassa yksi Komediateatteri Arenassa esitetyn "Potut pottuina" -revyyn käsikirjoittajista - myös ohjaaja ja dramaturgi: hän ohjasi Pielavesi-Teatterille näytelmän "Simpauttaja" vuonna 2005, näytelmän "Ulvova mylläri" 2006 ja näytelmän "Kivenpyörittäjän kylä" 2007. Hän on ollut ohjaamassa myös kesällä 2008 Iisalmessa näytelmää "Koljonvirta 1808". Sittemmin hän on ohjannut muun muassa Joensuussa Hasaniemen Teatterissa sekä Kiuruveden Maalaiskaupungin Teatterissa, joiden johtaja hän myös on.
Viimeisimpiin ohjauksiin ja dramatisointeihin kuuluu mm. "Siunattu Hulluus" (Kiuruveden Maalaiskaupunginteatteri, Kesäteatteri Eerola 2013), "Onnen Maa" (Siilinjärven Teatteri 2013), "Mummun saappaassa soi fox" ( Mikkelin Teatteri 2013), "Katsastus" (Siilinjärven Teatteri 2012), "Rölli ja metsänhenki" (Hasaniemen Teatteri 2011) ja "Lämminveriset" (Mikkelin Teatteri 2011). Hän käsikirjoitti, ohjasi ja myös näytteli kansanmusikaalissa "Jaakko Teppo goes to Mallorca", joka teki kolme valtakunnan laajuista kiertuetta vuosina 2011 ja 2012.
Old Trafford
Old Trafford (virallisesti "Manchester United FC Football Ground", Trafford on kaupunkipiiri, jossa stadion sijaitsee) on jalkapallostadion Suur-Manchesterissa, Englannissa. Bobby Charlton antoi sille lempinimen "The Theatre of Dreams". Manchester United on pelannut kotiottelunsa siellä vuodesta 1910 lähtien.
Stadionia pommitettiin toisessa maailmansodassa ja United joutui stadioniltaan evakkoon rakennustöiden ajaksi. Korjaustöiden aikana seura käytti Manchester Cityn silloista kotistadionia Maine Roadia.
Old Traffordia käytetään FA Cupin välierien stadionina ja se toimi Englannin maajoukkueen stadionina ennen uuden Wembley Stadiumin valmistumista. FA Cupin finaali stadionilla on pelattu kerran, vuonna 1915. Se on toiminut myös vuoden 1966 MM-kotikisojen yhtenä pelistadioneina, vuoden 1996 EM-kisojen yhtenä stadionina ja mestareiden liigan loppuottelupaikkana vuonna 2003.
76 212 katsojan kapasiteetillä Old Trafford on Englannin toiseksi suurin jalkapallostadion ja Ison-Britannian kolmanneksi suurin stadion Wembley Stadiumin ja Twickenham Stadiumin jälkeen.
North Stand on Old Traffordin pohjoiskatsomonosa. Kolmikerroksinen katsomonosa avattiin kaudella 1995/96 ja se nosti stadionin kapasiteetin 55 000:een. North Standin kapasiteetti on 25 110 katsojaa. Katsomossa on suurin vapaakantoinen katto Euroopassa. Katsomon toisen kerroksen 31 aitiota kutsutaan Sky Boxeiksi.
South Stand on Old Traffordin pääkatsomo. Katsomossa sijaitsee runsaasti aitioita ja lehdistökatsomo. Ottelupäiväpaketin hankkineet fanit saavat melkeinpä VIP-kohtelua aitioissa. South Standin katto on varattu TV-kameroille.
West Stand, tunnetaan myös nimellä Stretford End on kuuluisa Old Traffordin katsomonosa. Uusi Stretford Endin katsomo valmistui vuonna 1993 ja seitsemän vuoden päästä valmistui toinen parveke. Katsomonosassa on myös perhekatsomo.
East Stand, tunnetaan myös nimellä Scoreboard End on Old Traffordin yksi neljästä katsomonosasta. Katsomonosa muutettiin vuonna 1994 istumakatsomoksi turvallisuussyistä. Vuonna 2000 katsomonosaan tehtiin parveke. Tulostaulu, josta katsomo on saanutkin nimensä sijaitsi vasemmassa kulmassa. Kyseisessä katsomonosassa sijaitsee vierasjoukkueen kannattajille varatut paikat. Valioliigaotteluissa varattuja paikkoja on 3000 ja FA Cupin peleihin 6500.
Beyond the Valley of the Murderdolls
Beyond the Valley of the Murderdolls on yhdysvaltalaisen punk-yhtyeen Murderdollsin vuonna 2002 ilmestynyt debyyttialbumi. Albumilta julkaistiin singlenä kappale "Dead In Hollywood".
Oikeus
Oikeus tarkoittaa ainakin seuraavia asioita:
Black Sails in the Sunset
Black Sails in the Sunset on yhdysvaltalaisen punk-yhtye AFI:n neljäs, vuonna 1999 ilmestynyt albumi. Tämä oli ensimmäinen albumi, jossa kitaristi Jade Puget oli mukana. Albumin tyyli eroaa huomattavasti edellisistä albumeista, mutta on silti tyyliltään hardcore punkia. The Offspringin laulaja Dexter Holland laulaa taustoja albumilla.
Pyyjuoksijat
Pyyjuoksijat, aikaisemmalta nimeltään viiriäispyyt (Turnicidae) on rantalintujen lahkoon kuuluva heimo. Ne on perinteisesti luettu kurkilintuihin tai fasaanilintuihin; Sibley-Ahlquistin taksonomiassa heimo muodostaa oman lahkonsa (Turniciformes).
Pyyjuoksijat elävät Afrikassa, Australiassa, eteläisimmässä Euroopassa ja Aasiassa. Ne ovat tyypillisesti 10–25 senttiä pitkiä. Ne viihtyvät lämpimillä ruohotasangoilla, ja vaikka ne osaavat lentää, ne yleensä mieluummin juoksevat.
Bugulma
Bugulma () eli Bögelmä () on kaupunki Tatarstanin kaakkoisosassa 333 kilometriä pääkaupungista Kazanista kaakkoon, Zai-joen varrella. Kaupungin kautta kulkee rautatie. Bugulma on Bugulman piirin hallinnollinen keskus.
Bugulman asukasluku oli väestönlaskennassa 89 204 (2010). Vuonna 1989 kaupungin asukkaista oli venäläisiä 63 prosenttia ja tataareja 26,1 prosenttia.
Asukasluvun kehitys:
Paikkakunnalla on ollut baškiiriasustusta jo 900-luvulla, ja Bugulma-niminen baškiirikylä mainitaan vuonna 1736; se kuului aluksi Kazanin kuvernementtiin. Kaupunginoikeudet se sai vuonna 1781. Kaupunki kuului vuodesta 1806 lähtien Orenburgin kuvernementtiin, vuodesta 1851 Samaran kuvernementtiin ja vuodesta 1920 Tatarstaniin. Vuosina 1920-1930 se oli Tatarstanin hallintoyksikön, Bögelmän kantonin, pääkaupunki.
Jääpallon Neuvostoliiton mestaruussarja
Neuvostoliiton jääpallon mestaruussarja oli Neuvostoliiton jääpalloilun ylin sarjataso. Neuvostoliiton mestaruudesta pelattiin ensimmäistä kertaa vuonna 1936. Seuraavan kerran mestaruus ratkaistiin vuonna 1950, minkä jälkeen sarjaa pelattiin vuosittain aina Neuvostoliiton hajoamiseen asti. Viimeiseksi kaudeksi jäi kausi 1990-1991. Kaudella 1991-1992 pelattiin Itsenäisten valtioiden yhteisön jääpallomestaruudesta. Tämän jälkeen Venäjän mestaruussarja korvasi Neuvostoliiton sarjan.
Camagüey
Camagüey, alkuperäiseltä nimeltään Santa Maria del Puerto del Principe, on Kuuban samannimisen provinssin pääkaupunki ja maan kolmanneksi väkirikkain kaupunki. Kaupungin asukasluku on noin 305 000.
Kaupunki perustettiin 2. helmikuuta 1514. Englantilaisen merirosvon Henry Morganin joukot polttivat kaupungin vuonna 1668. Sen jälkeen kaupunki rakennettiin sokkelon muotoiseksi, jotta sitä olisi vaikea valloittaa. Nykyisen nimensä kaupunki sai intiaanipäällikön mukaan vuonna 1924. Camagüeyn tunnuksena on saviruukku. Vuonna 2008 Camagüeyn historiallinen keskusta valittiin Unescon maailmanperintöluetteloon.
Kaupungin tuntumassa sijaitsee kansainvälinen lentokenttä, joka on nimetty vallankumouspoliitikko Ignacio Agramonte Loynasin mukaan.
Jorma Katrama
Jorma Kalevi Katrama (s. 5. kesäkuuta 1936 Helsinki) on suomalainen kontrabasisti.
Katrama aloitti musiikkiopinnot viulistina, mutta vaihtoi myöhemmin kontrabassoon, jota hän opiskeli Sibelius-Akatemiassa Oiva Nummelinin johdolla. Hän teki Suomen ensimmäisen kontrabassodiplomin. Vuodet 1964–1967 hän jatkoi opintojaan Pariisissa Gaston Logerot’n johdolla. Ensikonserttinsa hän piti Helsingissä vuonna 1968. Katrama on konsertoinut orkesterisolistina ja resitaalein Skandinavian maiden lisäksi Saksassa, Ranskassa, Bulgariassa, Alankomaissa, Italiassa, Britanniassa, Puolassa, Virossa, Kreikassa, Etelä-Koreassa, Taiwanilla, Venäjällä ja Yhdysvalloissa. Katraman kuusi soololevyä ovat herättäneen kansainvälistä huomiota ja soittoa on luonnehdittu muun muassa seuraavasti: "Kontrabasso kuin satakieli" (Helsingin Sanomat), "The tone is liquid sunshine" (International Bassist Magazine). Lisäksi hän on toiminut monien kansainvälisten kontrabassokilpailujen juryn jäsenenä (Rooma, Parma, Cremona, Geneve, Mittendald, Markneukirchen, Edinburgh, Crema, Reims). Katrama on soittanut Helsingin kaupunginorkesterissa vuodesta 1959 asti, ryhmän äänenjohtajana hän toimi vuodesta 1967 aina eläkkeelle siirtymiseensä, vuoteen 1999 asti. Tämän lisäksi Katrama opetti kontrabassonsoittoa Helsingin konservatoriossa 1974–1990 ja toimi sittemmin Sibelius-Akatemian kontrabassonsoiton lehtorina vuoteen 2001. Katrama pitää säännöllisesti mestarikursseja ympäri maailman. Hän on Suomen Kontrabassoklubin perustajajäsen ja sen ensimmäinen puheenjohtaja.
Suomen Muusikkojen Liitto, Suomen Kontrabassoklubi, Danish Doublebass Club, Kyousho Bass Society sekä Scottish Bass Trust ovat kutsuneet Katraman kunniajäsenekseen.
Katramalle myönnettiin Pro Finlandia -mitali vuonna 2001.
Katrama tunnetaan myös taitavana säkkipillinsoittajana. Hän on The Midnight Sun Pipers ry:n perustajajäsen ja yhdistyksen ensimmäinen puheenjohtaja.
Suomirokkia (kappale)
Suomirokkia on Aknestik-yhtyeen esittämä kappale "Aallonmurtaja"-albumilta (1998). Kappaleen ovat säveltäneet Jukka Takalo ja Kai Latvalehto, sanoittanut Jukka Takalo ja sovittanut Aknestik.
"Suomirokkia" nousi vuonna 1998 Suomen virallisen singlelistan sijalle 19. Kappale on myös äänestetty YleX-radioaseman Kaikkien aikojen kotimainen biisi -listalle 2003.
Kappale antoi myös nimensä pitkäikäiseksi osoittautuneelle "Suomirokkia"-kokoelmalevysarjalle.
Halva
Halva () viittaa useisiin erilaisiin makeisiin leivonnaisiin Balkanin, Lähi-idän, Pohjois-Afrikan ja Keski-Aasian seuduilla.
Seesamitahnasta, tahinista, valmistettu halva on tuttu itäisen Välimeren ja Balkanin alueilta. Se on myös yleisin muoto Euroopassa ja Amerikassa. Toinen yleinen halvatyyppi on mannaryyneistä valmistettu halva, joka on suosittua Intian, Pakistanin ja Iranin seuduilla. Halvasta on myös versioita ilman viljatuotteita, kuten munasta ja sokerista valmistettava halva Kreikan ja Turkin seuduilla. Halvaan saatetaan lisätä kostukkeeksi öljyä tai muuta rasvaa, kuten kirkastettua voita, gheetä.
Makeuttamiseen käytetään sokeria, glukoosia, hunajaa, taatelisiirappia tai muuta vastaavaa. Halvan sekaan voidaan myös lisätä useita eri aineksia, kuten esimerkiksi pähkinöitä, rusinoita, kaakaota, porkkanaa, sahramia.
Halva on yleensä tarkoitettu syötäväksi sellaisenaan. Tahinista valmistettua halvaa voidaan käyttää myös leivonnaisten raaka-aineena.
Itäiselle Välimerelle ja Balkanille tyypillinen seesamihalva koostuu pääasiassa tahinista ja sokerista, glukoosista tai hunajasta. Sen sekaan saatetaan lisätä esimerkiksi kaakaota, pistaasimanteleita, manteleita, vaniljaa tai appelsiinimehua. Se on rakenteeltaan tiivistä, kuivahkoa ja murenevaa.
Seesamihalvassa on runsaasti energiaa. Se sisältää myös kalsiumia, proteiineja, tyydyttymättömiä rasvahappoja, magnesiumia ja rautaa. Ravitsevuutensa vuoksi sitä syödään ortodoksien paaston aikaan.
Enimmäkseen Keski-Aasiassa ja Intiassa syötävä halva valmistetaan yleensä vehnämannaryyneistä, sokerista tai hunajasta sekä kasviöljystä tai voista. Sen sekaan laitetaan usein taateleita, rusinoita tai muita kuivattuja hedelmiä tai pähkinöitä. Intiassa mannaryynit korvataan joskus porkkanalla tai mungopavuilla. Kreikassa mannaryynihalvaa syödään paljon, ja siitä tehdään usein muotin avulla kakunmuotoinen, juhlavampi jälkiruoka.
Auringonkukan siemenistä valmistettu halva on suosittua entisen Neuvostoliiton alueella.
Todellisia tarinoita
Todellisia tarinoita on Yleisradiossa vuodesta 1990 lähetetty radiodokumenttisarja. Se on Radion dokumenttiohjelmien tärkeimpiä ohjelmia. Radiodokumentit käsittelevät ihmiselämän kaikkia alueita. Ohjelmat ovat painottuneet kotimaisiin aiheisiin, isoihin ja pieniin. Dokumenttisarjan tuottajana toimii Hannu Karisto. Tarinoita kerrotaan esimerkiksi 1800-luvulla eläneistä taiteilijoista tai muista tosielämän henkilöistä.
Torstaisin Yle Radio 1:llä klo 22.05–22.55, toinen lähetys lauantaina klo 14.00–14.50.
Gemini (avaruusohjelma)
Gemini-avaruusohjelma oli Yhdysvaltojen järjestyksessään toinen miehitetty avaruusohjelma Mercury-avaruusohjelman jälkeen. Vuosina 1963–1966 toimineen avaruusohjelman tarkoituksena oli kehittää edistyneempiä menetelmiä avaruuden tutkimiseksi, joista osa näytteli suurta osaa Apollo-ohjelman onnistumisessa. Gemini-lennoilla harjoiteltiin muun muassa avaruuskävelyä ja avaruusaluksiin telakoitumista.
Tinamit
Tinamit ("Tinamidae") on eteläamerikkalainen lintujen heimo, joka nykyisin muodostaa oman lahkonsa tinamilinnut, "Tinamiformes". Siihen kuuluu 47 lajia yhdeksässä suvussa. Tinamit ovat sukua strutsilinnuille, ja ne on joskus luokiteltu samaan lahkoon.
Lentokykyisillä linnuilla on keskellä rintalastaa harjanne, johon rintalihakset kiinnittyvät. Tinameilta tällainen harjanne puuttuu, ja lintujen lentäminen jää pieniin pyrähdyksiin.
Kerplunk!
Kerplunk on punk-yhtye Green Dayn toinen albumi. Albumi äänitettiin vuonna 1991, ja se julkaistiin 17. tammikuuta 1992. Albumi sisältää virallisesti 12 kappaletta, mutta CD- ja kasettiversiot sisältävät myös 4 lisäkappaletta Sweet Children -EP:ltä. Kolme näistä kappaleista ovat Green Dayn omia sävellyksiä, mutta neljäs, levyn päättävä kappale My Generation on cover-versio The Whon alkuperäisversiosta.
Kansanradio
Kansanradio on Yleisradion vuodesta 1979 toiminut yleisönosastotyyppinen radio-ohjelma, johon kuuntelijat voivat osallistua soittamalla puhelinpäivystykseen tai -vastaajaan, sähköpostitse tai kirjeitse. Ohjelma lähetetään sunnuntaisin puoleltapäivin Yle Radio Suomessa.
Kansalaisten viestit käsittelevät usein yhteiskunnallisia epäkohtia ja arki-elämän ongelmia, mutta välillä ”tosikoille ja veitikoille” tarkoitetussa ohjelmassa kuullaan myös laulua, vitsejä ja runoja. Kansanradio on tehnyt myös dokumenttityyppisiä ohjelmia, jossa toimittajat ovat käyneet tutustumassa aiheisiin paikanpäällä. Juhlapyhinä kuten uutenavuotena ja juhannuksena Kansanradion lähetykset ovat niin sanottuja cocktail-jaksoja, koosteita vanhan materiaalin kiinnostavimmista paloista.
Kansanradion ideoivat vuonna 1979 Yleisradion työmarkkinatoimittaja Tuomo Talvi ja toimituspäällikkö Seija Wallius. Alkuvuosina toimittajat myös vierailivat kirjeitä lähettäneiden kansalaisten luona ja haastattelivat heitä. Ohjelma on ajan saatossa hieman lyhentynyt ja sen rytmi nopeutunut muun ohjelmiston tavoin. Ohjelmaan tulee viikon aikana satoja puheluita, joista lähetykseen mahtuu korkeintaan parikymmentä.
Nykyisin Radio Suomen kanavalla kuultavaa Kansanradiota toimittaa useimmiten Jaana Selin.
Viikon luontoääni
Viikon luontoääni on Radio Suomen viikoittainen viiden minuutin pituinen radio-ohjelma, jossa kuuluu luonnosta äänitettyjä eläinten ääniä ja samalla lyhyesti esitellään kyseinen eläin. Ohjelma aloitti 1970-luvun alkuvuosina nimellä "Viikon lintu" ja on alun jälkeen jatkanut vuosittain keväästä syksyyn. Tavallisin viikon luontoääni on vuodenaikaan sopiva linnun laulu. Viikon luontoääntä soitetaan Radio Suomessa ja YLE Radio 1:ssä myös pitkin viikkoa sopivissa väleissä.
Shunsuke Nakamura
Shunsuke Nakamura (, s. 24. kesäkuuta 1978 Jokohama) on japanilainen jalkapalloilija, joka on pelannut kotimaassaan muun muassa Yokohama Marinosissa sekä ulkomailla Italiassa, Skotlannissa ja Espanjassa. Pelipaikaltaan hän on keskikenttäpelaaja.
Nakamura aloitti jalkapallon harrastamisen viisivuotiaana. 12-vuotiaana hän liittyi Nissan FC:n nuorten joukkueeseen. Vuonna 1997 hän nousi seuran edustusjoukkueeseen, J. Leaguessa pelanneeseen Yokohama F. Marinosiin. Vuonna 1999 hänet valittiin liigan tähdistökentälliseen, seuraavana vuonna hänet valittiin sen lisäksi liigan arvokkaimmaksi pelaajaksi. Vuonna 2002 hän siirtyi Italiaan Serie A:ssa pelaavaan Reggina Calcioon kolmen ja puolen miljoonan dollarin siirtosummalla. Nakamura pelasi Regginassa kolme kautta kärsien loukkaantumisista. Hän siirtyi Celticiin 25. heinäkuuta 2005 kahden ja puolen miljoonan punnan siirtosummalla. Ensimmäisenä kautenaan Skotlannissa Nakamura pelasi 32 sarjaottelua ja teki niissä kuusi maalia. Celtic voitti kaudella Skotlannin mestaruuden sekä Skotlannin cupin.
23. kesäkuuta 2009 Nakamura siirtyi ilmaisella siirrolla Espanyoliin. Hän teki joukkueen kanssa kaksivuotisen sopimuksen.
Nakamura aloitti maajoukkueuransa Japanin nuorten maajoukkueessa vuonna 1996, kun hänet valittiin joukkueeseen Aasian nuorten mestaruuskilpailuihin. Seuraavana vuonna hän pelasi nuorten maajoukkueessa nuorten MM-kisoissa. Vuonna 2000 hän oli mukana Sydneyn olympialaisissa Japanin joukkueessa. Hän teki debyyttinsä Japanin jalkapallomaajoukkueessa 13. helmikuuta 2000, kun Japani kohtasi Aasian mestaruuskilpailujen karsinnoissa Singaporen. Hän teki ensimmäisen maaottelumaalinsa heti seuraavassa ottelussaan Bruneita vastaan. Hän oli mukana maajoukkueessa, kun Japani voitti Aasian mestaruuden 2000, mutta putosi MM-kilpailuihin 2002 osallistuneesta joukkueesta. Kun Zico tuli maajoukkueen valmentajaksi MM-kisojen jälkeen, Nakamura nostettiin jälleen maajoukkueeseen. Hänet valittiin vuoden 2004 Aasian mestaruuskilpailujen arvokkaimmaksi pelaajaksi Japanin voittaessa mestaruuden. Hän oli mukana vuosina 2003 ja 2005 Maanosaliittojen cupissa, ja Saksan MM-kisoissa 2006 hän pelasi täyden ajan Japanin kaikissa kolmessa ottelussa.
Avaruusromua
Avaruusromua on kokeellisen ja elektronisen musiikin erikoisohjelma, jota on lähetetty Yleisradion eri radiokanavilla vuodesta 1990 lähtien..
Vuosina 1990-2002 Avaruusromua lähetettiin Radiomafiassa, vuosina 2003-2004 YleQ:ssa, ja vuodesta 2005 lähtien ohjelmaa on lähetetty Yle Radio 1:ssä. 25-vuotisjuhlalähetys 7. kesäkuuta 2015 lähetettiin myös televisiosta, Yle Teema -kanavalla. Avaruusromun ensimmäinen lähetys oli sunnuntaina 3. kesäkuuta 1990. Ohjelman toimittajana on Jukka Mikkola.
Periaatteessa Avaruusromua on juonnettu musiikkiohjelma, mutta vuosien mittaan ohjelmassa on kuultu myös haastatteluja, esimerkiksi Bob Moog, Morton Subotnick, Brian Eno, Edgar Froese (Tangerine Dream), Ralf Hütter (Kraftwerk), Alex Paterson (The Orb), Esa Kotilainen, Nemesis, Pan Sonic, Pekka Airaksinen ja Erkki Kurenniemi. Avaruusromussa on myös säännöllisesti soitettu kuuntelijoiden lähettämiä demoja.
Avaruusromussa soitettua musiikkia voi kutsua ambientiksi, mutta myös elektroniseksi musiikiksi tai nykymusiikiksi, joskus myös kokeelliseksi musiikiksi, undergroundiksi tai avantgardeksi.
Avaruusromua lähetetään sunnuntaisin klo 22.05–23.05 Yle Radio 1:ssä.
Gilbert-skeema
Gilbert-skeema on James Joycen vuonna 1921 ystävälleen Stuart Gilbertille kirjoittama "Odysseusta" käsittelevä taulukko, joka auttaa ymmärtämään teoksen rakennetta paremmin. Gilbert julkaisi skeeman myöhemmin kirjassaan "James Joyce's "Ulysses"" (vuodelta 1930).
Skeema on jaettu kahteen osaan luettavuuden helpottamiseksi.